CELEX: 32005D0197
Language: sl
Date: 2005-03-09 00:00:00
Title: 2005/197/ES: Odločba Komisije z dne 9. marca 2005 o odobritvi tehničnega akcijskega načrta 2005 za izboljšanje kmetijske statistike (notificirana pod dokumentarno številko K(2005) 531)

11.3.2005   
            
            
               SL
            
            
               Uradni list Evropske unije
            
            
               L 65/30
            
         
      ODLOČBA KOMISIJE
   
   z dne 9. marca 2005
   o odobritvi tehničnega akcijskega načrta 2005 za izboljšanje kmetijske statistike
   (notificirana pod dokumentarno številko K(2005) 531)
   (2005/197/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 96/411/ES z dne 25. junija 1996 o izboljševanju kmetijske statistike Skupnosti (1) in zlasti členov 4(1) in 6(2) Odločbe,
   ob upoštevanju naslednjega:
   
               (1)
            
            
               V skladu z Odločbo 96/411/ES Komisija letno pripravi tehnični akcijski načrt kmetijske statistike.
            
         
               (2)
            
            
               V skladu z Odločbo 96/411/ES Skupnost prispeva del stroškov, ki jih imajo države članice pri prilagajanju nacionalnih sistemov za kmetijsko statistiko, ali takih stroškov za pripravljalno delo v zvezi z novimi ali naraščajočimi potrebami, ki so del tehničnega akcijskega načrta.
            
         
               (3)
            
            
               Za izvajanje zadevnih politik Skupnosti je bistvenega pomena, da se izboljša informacija o strukturi kmetijskih gospodarstev.
            
         
               (4)
            
            
               Treba je utrditi sistem za kmetijsko statistiko in nadaljevati delo podprto s predhodnimi akcijskimi načrti. Tokrat so glavno področje letnega akcijskega načrta statistični registri kmetijskih gospodarstev, ki so predpogoj vseh statističnih raziskovanj kmetijskih gospodarstev in so resnična težava v večini držav članic.
            
         
               (5)
            
            
               Ukrepi predvideni s to odločbo so v skladu z mnenjem Stalnega odbora za kmetijsko statistiko –
            
         SPREJELA NASLEDNJO ODLOČBO:
   Člen 1
   Tehnični akcijski načrt 2005 za izboljševanje kmetijske statistike (TAPAS 2005), ki je določen v Prilogi, se odobri.
   Člen 2
   Ta odločba je naslovljena na države članice.
   
      V Bruslju, 9. marca 2005
      
         
            Za Komisijo
         
         Joaquín ALMUNIA
         
         
            Član Komisije
         
      
   
   
      (1)  UL L 162, 1.7.1996, str. 14. Odločba, kakor je bila nazadnje spremenjena z Odločbo Evropskega parlamenta in Sveta št. 787/2004/ES (UL L 138, 30.4.2004, str. 12).
   
      PRILOGA
      TEHNIČNI AKCIJSKI NAČRT 2005 ZA IZBOLJŠANJE KMETIJSKE STATISTIKE
      (TAPAS 2005)
      Namen ukrepov, ki jih zajema tehnični akcijski načrt 2005 za izboljšanje kmetijske statistike, je razvoj ali izboljšanje statistike na naslednjih področjih:
      
                  (a)
               
               
                  statistični registri kmetijskih gospodarstev;
               
            
                  (b)
               
               
                  statistično raziskovanje malih kmetijskih gospodarstev (statistično raziskovanje majhnih enot).
               
            Komisija bo dala finančni prispevek projektom razvitim v okviru teh ukrepov, ki ne bo presegal zneskov, navedenih v preglednici A, za vsako državo članico.
      Ukrepi, ki so jih predlagale države članice, zadevajo:
      1.   Statistične registre kmetijskih gospodarstev
      Razpoložljivost posodobljenega registra kmetijskih gospodarstev je podlaga skladnega in integriranega sistema kmetijske statistike in, če je usklajen z državnimi poslovnimi registri, prispevek k združevanju kmetijskih informacij s tistimi z drugih področij.
      Veljaven register zagotavlja osnovno ogrodje za vzorčenje. Če je popoln in vključuje ustrezne podatke, lahko dovoljuje učinkovito obliko vzorca, ki na primer vključuje stratifikacijo po velikosti, vrsti dejavnosti in lokaciji. Lahko celo zbuja dvom o vprašanju stroškovne učinkovitosti celotnih kmetijskih popisov. Registri tudi zagotavljajo koristne informacije za demografijo kmetijskih gospodarstev.
      Usklajen register bi odprl pot do vzorčenja v okviru EU in statističnemu raziskovanju zagotovil zanesljive ocene na ravni EU ter bistveno zmanjšal breme za anketirance.
      2.   Statistično raziskovanje malih enot
      „Male enote“ so pomembne po številu in deležu kmetijske proizvodnje, zlasti v novih državah članicah. V nekaterih od teh držav male enote niso vedno ustrezno zajete v kmetijskih statističnih raziskovanjih, kar lahko vodi do izključitve velikega števila enot proizvajalk kmetijskih proizvodov.
      V okviru ukrepov TAPAS 2005 o malih enotah Eurostat pričakuje, med drugim, prispevke k naslednjim vprašanjem:
      Kakšna mora biti opredelitev malih enot?
      Kakšen mora biti najnižji prag za vključitev takih enot v statistične registre kmetijskih gospodarstev?
      Do kakšnega obsega je treba zajeti male enote vključene v takih registrih (na ravni pogostnosti, značilnosti)?
      Preglednica A
      TEHNIČNI AKCIJSKI NAČRT 2005
      EU 25
      Najvišji možen prispevek Skupnosti k izdatkom
      
                  (v tisoč EUR)
               
            
                  Države
               
               
                  Register kmetijskih gospodarstev
               
               
                  Male enote
               
               
                  Skupaj
               
            
                  CZ
               
               
                  60 000
               
               
                   
               
               
                  60 000
               
            
                  DE
               
               
                  243 000
               
               
                   
               
               
                  243 000
               
            
                  EE
               
               
                  53 856
               
               
                   
               
               
                  53 856
               
            
                  IT
               
               
                  311 440
               
               
                   
               
               
                  311 440
               
            
                  CY
               
               
                  42 000
               
               
                   
               
               
                  42 000
               
            
                  LV
               
               
                  64 069
               
               
                  18 083
               
               
                  82 152
               
            
                  LT
               
               
                   
               
               
                  9 000
               
               
                  9 000
               
            
                  HU
               
               
                   
               
               
                  29 700
               
               
                  29 700
               
            
                  AT
               
               
                  446 639
               
               
                   
               
               
                  446 639
               
            
                  PL
               
               
                  45 000
               
               
                   
               
               
                  45 000
               
            
                  PT
               
               
                  175 844
               
               
                   
               
               
                  175 844
               
            
                  SI
               
               
                   
               
               
                  113 400
               
               
                  113 400
               
            
                  SK
               
               
                  54 000
               
               
                  45 000
               
               
                  99 000
               
            
                  UK
               
               
                  187 000
               
               
                   
               
               
                  187 000
               
            
                  Skupaj
               
               
                  1 682 849
               
               
                  215 183
               
               
                  1 898 032